  Анжелика Тихонова корреспондент Пичи Пургаысь ёрос лыдӟетъюртын черкогуртысь юнармеецъёс понна Михаил Калашниковлы вордӥськем дырысеныз 100 ар тырмонлы сӥзем «Калашников-квест» ужрад ортчытӥзы. Со сярысь ивортодэтъя «Удмуртия» агентстволэн корреспондентэзлы ёрос лыдӟетъюртысь шаертодонъя ёзэтысь библиотекарь Асият Фишер вераз. Ужрадэ Пичи Пургаысь 4-8 классъёсын дышетскисьёс пыриськизы. Соос, ньыль командалы люкиськыса, тямыс станциосты ортчизы. Пиналъёслэсь визьзэс но сыназы, граната лэзьяны, ыбылӥськыны, автомат сэрттыны-бичаны, эм юрттэт сётыны быгатэмзэс но чаклазы, Морзелэн азбукаезъя шифровкаез сэрттыны но куризы. Со сяна, кырӟаса строен ветлыны быгатэмзэс эскеризы. Шугъясько соос история пумысен. <…> Мае ке но мукетсэ соос туж умой лэсьязы. Тани, шуом, пазл бичаны, яке, шуом, шифровка ми отын азбука Морзеен лэсьтӥм вал. Сое соос туж-туж чаляк быгатӥзы лэсьтыны. Но тани история ласянь соос кӧня ке лябгес Асият Фишер, Пичи Пургаысь ёрос лыдӟетъюртысь шаертодонъя ёзэтысь библиотекарьЛыдӟетъюртын ужасьлэн верамезъя, пиналъёс уг тодо, кылсярысь, кызьы Василий Чапаев бырыны шедиз. Азьло аръёсы дышетскемъёс верало ай, сое ыбизы, но со выйиз шуыса, туала нылпиос вертолётэн шуккизы шуыса малпало. Ужрадэ «Группа советских войск в Германии» огазеяськонысь ветеранъёс но пыриськизы. Соос пиналъёс понна «Солдатские будни» станция дасязы. Ӵапак соос Василий Чапаев сярысь юан но сётӥзы. Соослэн теорияя юанъёссы вал, <…> со сяна, соос сётӥзы практикая но. Тани, кызьы портянка дӥсяське, мар та таӵе. Шинелез возьмато вал соослы, сое тодоно вал. Кыӵе пӧртэм луо гужемлы но толалтэлы портянкаос, маин соос пӧртэмесь. Туж тунсыко станция вал Асият Фишер, Пичи Пургаысь ёрос лыдӟетъюртысь шаертодонъя ёзэтысь библиотекарьПиналъёс зэмос команда луэмзэс, ог-огзы понна висемзэс, сюлмаськемзэс возьматӥзы. Соос эшъяськон кусыпъёсынызы туж золэсь. Ог-огзылы юртто. Солы ми туж шумпотӥм. Пичиосыз соос эскерысагес уло. Туж ӟеч сямо нылпиос Асият Фишер, Пичи Пургаысь ёрос лыдӟетъюртысь шаертодонъя ёзэтысь библиотекарьКвестэз ортчем бере, ваньзэсты ик ӝукен но чаен куноятӥзы. Ужрадэз нош азьланьтоно шуыса малпанэ вуизы. Пусъём, ёрос лыдӟетъюртлы ужрадэз дасяны ёрос администрациысь дышетонъя управление, военкомат но «Группа советских войск в Германии» ветеранъёслэн огазеяськонзы юрттӥзы. Тодэ вайытом, Ижкарысь Кузебай Герд нимо йӧскалык гимназиын быдэс ар «Алангасарлэн пытьыостӥз» шудон мыноз. Тегъёс: Дышетон Удмуртия пиналъёс ПичиПурга МТКалашниковлы100ар  